stanford-oval/wikipedia huggingface dataset:
Viulisti (elokuva)
Vastaanotto

| 0 | 1 | 2 |
| --- | --- | --- |
Aamulehti Antti Selkokari: 
Episodi Jesse Raatikainen: 
Helsingin Sanomat Leena Virtanen: 
Hufvudstadsbladet Sara Ehnholm Hielm: 
Ilta-Sanomat Tarmo Poussu:
Wilfa

| Wilfa |
| --- | --- |

Perustettu:  1948
Toiminta-alue:  Pohjoismaat
Tuotteet:  pienelektroniikkalaitteet
Kotisivu:  https://www.wilfa.fi/
Infobox OKVirheellinen NIMI-arvo: 
Wilfa on norjalaisomisteinen pienkodinkoneyritys. Yritys perustettiin vuonna 1948. Wilfalla on tytäryhtiöt Suomessa, Ruotsissa ja Tanskassa.  
Wilfa on kehittänyt yhteistyössä Jordanin kanssa sähköhammasharjoja. Wilfa vastaa myös Nestlén Nescafe Dolce Gusto-kapselikahvinkeittimien myynnistä.
Wilfred Bouma

Wilfred Bouma
Wilfred Bouma (s. 15. kesäkuuta 1978 Helmond, Alankomaat) on alankomaalainen jalkapalloilija, joka pelaa PSV Eindhovenissa.
Bouma aloitti ammattilaisuransa PSV Eindhovenissa vuonna 1994, mutta ei saanut joukkueessa paljoa peliaikaa ja siirtyi vuonna 1996 lainasopimuksella Eerste Divisien MVV Maastrichtiin ja oli mukana seuraavalla kaudella nostamassa joukkuetta takaisin korkeimmalle sarjatasolle. Kauden 1998–1999 hän pelasi Fortuna Sittardissa ja siirtyi seuraavaksi kaudeksi takaisin PSV:hen, missä hän pelasi lähinnä vasemmalla laidalla ja hyökkäyspäässä.
Bouma valittiin Alankomaiden maajoukkueeseen 2002 MM-kisojen karsintoihin. Hän pelasi myös 2004 EM-kisoissa. Maajoukkueessa hänet siirrettiin keskuspuolustajaksi, missä hän pelasi jatkossa myös Guus Hiddinkin valmentamassa PSV:Ssä kaudella 2004–2005.
30. elokuuta 2005 Bouma siirtyi Englannin Valioliigan Aston Villaan 3,5 miljoonalla punnalla. Vuonna 2010 hän palasi takaisin PSV Eindhoveniin.
Wiik & Ström

| Wiik & Ström |
| --- | --- |

Perustettu:  1996
Perustaja:  Patric Wiik ja Fredrik Ström
Kotipaikka:  Mustasaari, Suomi
Toimiala:  bussiliikenne
Infobox OKVirheellinen NIMI-arvo: 
Oy Wiik & Ström Ab on mustasaarelainen linja-autoyhtiö. Wiik & Ström omistaa useita Mercedes-Benz-minibusseja sekä Volvo 9700-linja-autoja. Heinäkuussa 2015 Wiik & Ström osti pietarsaarelaisen Haldin & Rosen Vaasan toiminnot. Wiik & Ström ajaa Vaasan Paikallisliikenteen linjaa 6 sekä useita numeroimattomia seutulinjoja. Vuonna 2012 Wiik & Ström osti Veolia Finlandilta Westerlinesin liiketoiminnan.
Yhtiön perustivat vuonna 1996 Patric Wiik ja Fredrik Ström, joista Wiik työskentelee toimitusjohtajana ja Ström liikennepäällikkönä. Ensimmäinen oma linja Vaasasta Mustasaaren Tuovilaan tuli yhtiölle vuonna 1997 toimintansa lopettaneelta V. U. Syrenius & Co:lta. Vuonna 2002 Wiik & Ström osti Mustasaaren kunnan itäosiin liikennöineen Ab Autobuss Bäck & Östman Oy:n koko osakekannan. Samana vuonna Wiik & Ström osti myös Jan Finneltä linjat Vaasasta Sundomiin sekä eteläisen Mustasaaren alueen liikenteen. Linja Vaasa–Sepänkylä siirtyi yritykselle Liikenne Joki Oy:ltä vuonna 2003. Entisiä Postin linjoja ajanut Satakunnan Liikenne vetäytyi Vaasan alueelta keväällä 2008, jolloin nämä linjat sekä neljä linja-autoa siirtyivät Wiik & Strömille. Alun perin avoimena yhtiönä toiminut yritys muuttui osakeyhtiöksi vuonna 2004, jolloin myös Patric Wiik lunasti Fredrik Strömin osuuden itselleen. Vuonna 2011 Wiik & Strömillä oli 16 linja-autoa, siinä työskenteli 12 vakituista kuljettajaa ja yhtiön liikevaihto oli 1,1 miljoonaa euroa, josta 90 prosenttia tuli linjaliikenteestä ja loput tilausajoista. Wiik & Ström valittiin Mustasaaren vuoden yrittäjäksi vuonna 2010.
Aiheesta muualla

Wiik & Strömin kotisivut (Arkistoitu – Internet Archive)
Warren Worthington III

| Warren Worthington III |
| --- | --- |

Henkilötiedot
Oikea nimi:  Warren Kenneth Worthington III
Status:  aktiivinen
Pituus:  183 cm
Paino:  68 kg
Ryhmäsidokset:  Ryhmä-X
Edelliset ryhmäsidokset:  Helvetintulen Klubi (perinnöllinen jäsenyys),   Tekijä-X,   Tuhon ratsumiehet   Puolustajat
Henkilöllisyydet:  Arkkienkeli, Kuolema
Voimat:  - Lentokyky   - Paranemiskyky   - Kyky ampua sulkiaan nuolien tapaan (Tuhon asentamissa siivissä)
Warren Worthington III (aiemmin Arkkienkeli ja Enkeli) on Marvelin sarjakuvahahmo, joka seikkailee Ryhmä-X:n joukoissa.
Sarjakuvissa

Warren Worthington III kävi murrosikäisenä yksityiskoulua, kun hänen selästään alkoi kasvaa siivet. Parissa kuukaudessa siivet kasvoivat täyteen mittaansa, mutta Warren piti ne salassa sitomalla ne tiukasti selkäänsä vasten ja kätkemällä vaatteidensa alle.
Aluksi hän luuli olevansa vain jokin luonnonoikku, mutta oppi sittemmin lentämään siivillään, mistä nauttikin suuresti. Yhtenä yönä koulun asuinsiipeen syttyi tulipalo ja Warren päätti käyttää voimiaan pelastaakseen koulutoverinsa. Hän pani päälleen pitkän valkoisen pyjaman ja päähänsä peruukin ja esiintyi pelastavana "enkelinä".
Pian tuon jälkeen Warren aloitti toimintansa New Yorkissa Koston Enkelinä, joka taisteli rikollisuutta vastaan. X-miehet ottivat häneen yhteyttä ja kertoivat hänen olevan mutantti. Warren päätikin liittyä Ryhmä-X:ään.
Myöhemmin Professori X kertoi uusia mutantteja Ryhmä-X:ään ja Enkeli lähti ryhmästä. Hän peri valtaisan summan vanhemmiltaan kun nämä kuolivat ja sijoitti osan perinnöstään Champions nimisen sankariryhmän toiminnon rahoittamiseen.
Hän myös ilmoitti julkisesti olevasta Enkeli, joskin piti Xavierin koulun ja Ryhmä-X:n salassa. Kun Championit hajosivat, alkoi Warren lämmitellä uudelleen romanssia entisen tyttöystävänsä Candy Southernin kanssa.
Myöhemmin Enkeli liittyi Puolustajiin ja pysyi heidän joukossaan vielä senkin jälkeen kun Peto uudisti ryhmän. Puolustajat käyttivät tukikohtanaan Enkelin ja Candyn ylellistä asumusta Kalliovuorilla.
Puolustajia menehtyi suuri joukko taistelussa äärimmäisen vaarallista vihollista vastaan ja ryhmä hajosi. Enkeli ja neljä muuta alkuperäisen Ryhmä-X:n jäsentä perustivat Tekijä-X:n, jonka tehtävänä oli auttaa mutantteja ja antaa samalla kuva että he todellisuudessa metsästivät mutantteja.
Warrenin koulutoveri, Cameron Hodge, oli Tekijä-X:n manageri. Mutta sitten paljastui että Hodge todellisuudessa johti mutanttienvastaista The Rightiä ja käytti Tekijä-X:ääkin hyväkseen kääntääkseen yleisen mielipiteen mutantteja vastaan.
Kun Marauderit hyökkäsivät Morlokkien kimppuun, Ruho-niminen Marauder vangitsi Warrenin ja yhdessä toisen Marauderin, Harpuunan, kanssa kidutti häntä. Thor pelasti Enkelin, mutta tämän siivet olivat pahasti vahingoittuneet. Kirurgit joutuivat amputoimaan Warrenin siivet. Warren joutui masennuksen valtaan ja teki itsemurhan.
Jälkikäteen paljastui että Cameron Hodge oli päättänyt siipien amputoinnista ja suunnitellut jopa Warrenin kuolemankin. Mutta Tuho-niminen mutantti olikin siirtänyt Warrenin viime hetkellä turvaan ja tämä olikin jäänyt eloon. Tuho kasvatti Enkelille uudet siivet ja teki tästä yhden Ratsumiehistään.
Kuolema-nimisenä Enkeli kohtasi Tekijä-X:n ja taisteli heitä vastaan, mutta kääntyi sitten Tuhoa vastaan. Herken aikaa Warren seikkaili yksinään ja kosti Cameron Hodgelle. Infernon alkaessa hän palasi Tekijä-X:ään ja sai uuden nimen Arkkienkeli.
Yli-inhimilliset voimat

Warren on mutantti ja voi lentää siivillään. Nykyään hän kykynee jopa rikkomaan äänen nopeuden. Lisäksi, nykyään Warren voi käyttää siipiään aseena kahdellakin tavalla. Hän voi lyödä niillä kuin valtaisalla teräaseella tai ampua sulkiaan kuin veitsiä. Sulissa on kemikaalia, joka, verisuoneen päästessään, lamaannuttaa hetkeksi uhrin hermonpäät.
| 0 | 1 | 2 |
| --- | --- | --- |
| Edeltäjä: ei tiedossa | Kuolema III Tuhon ratsumies | Seuraaja: Caliban |
William Harrison

William Harrison voi tarkoittaa ainakin seuraavia:
William Harrison (1812–1860), brittiläinen merikapteeni
William B. Harrison (1889–1948), yhdysvaltalainen poliitikko ja pormestari
William Hardin Harrison (1933–2024), yhdysvaltalainen kenraaliluutnantti
William Henry Harrison (1773–1841), Yhdysvaltain presidentti 1841
William Kelly Harrison (1870–1928), yhdysvaltalainen Medal of Honorilla palkittu merimies
William Kelly Harrison Jr., (1895–1987), yhdysvaltalainen kenraaliluutnantti
William Pope Harrison (1830–1895), yhdysvaltalainen teologi ja metodistikirkon pappi
William Thomas Harrison (1837–1920), brittiläinen piispa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”William Harrison”, voi hakea sivunnimihaulla, laajalla sivunnimihaulla tai tekstihaulla.
Vyökäki

| Vyökäki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Käkilinnut Cuculiformes
Heimo::  Käet Cuculidae
Suku::  Guira
Laji::  guira
Kaksiosainen nimi
 Guira guira  (Gmelin, 1788) 
Katso myös
   Vyökäki Wikispeciesissä   Vyökäki Commonsissa 
Infobox OKNimi-testi OKIUCN-testi OK: 
Vyökäki (Guira guira) on käkiin kuuluva lintulaji. Lajia tavataan Etelä-Amerikassa.
Koko ja ulkonäkö

Vyökäki kasvaa 36–42 cm pitkäksi. Sukupuolet muistuttavat toisiaan ulkonäöltään. Vyökäen pää on kellanruskea ja päälaella on töyhtö. Lajin tummanruskeissa selässä ja siivissä on ohuita valkoisia juovia. Yläperä on valkoinen, ja hyvin pitkä pyrstö on musta ja valkokärkinen. Vyökäen rinta ja vatsa ovat valkoiset ja rinnassa on harmaita juovia.
Levinneisyys ja elintavat

Vyökäkeä tavataan Brasiliasta Argentiinaan ulottuvalta alueelta. Lajin elinympäristöä ovat ruohomaat, pellot, puoliavoimet metsät ja puistot. Linnut liikkuvat tavanomaisesti muutaman kymmenen yksilön parvina. Vyökäki on peto ja syö esimerkiksi hyönteisiä, sammakoita, matelijoita ja pieniä nisäkkäitä. Lisääntymiskausi on sadekaudella heinäkuusta maaliskuulle. Suuri risupesä on puussa tai kaktuksessa ja samaan pesään munii usea naaras. Jokainen naaras munii 5–7 vihreää munaa, mutta pienimmät munat poistetaan usein pesistä. Vyökäet voivat munia myös karakarojen tai anien pesiin.
Windwardsaaret (Seurasaaret)

| Tuulenpuoleiset saaret |
| --- | --- |
 Moorea
Maantiede
Muut nimet:  îles du Vent, Windward Islands
Merialue:  Tyyni valtameri
Saaria yht.:  5
Suurin saari:  Tahiti
Muita saaria:  Maiao, Mehetia, Moorea ja Tetiaroa
Pinta-ala:  1 195 km² km²
Valtio
Valtio:  Ranska
Territorio:  Ranskan Polynesia
Väestö
Väkiluku:  194 623
Tuulenpuoleiset saaret on Seurasaarten itäinen alaryhmä Ranskan Polynesiassa. Saariryhmä koostuu viidestä saaresta, joista suurin on Tahiti.
Tahiti on koko Ranskan Polynesian pääsaari ja sillä sijaitsee myös pääkaupunki Papeete. Yli kaksi kolmasosaa Ranskan Polynesian väkiluvusta asuu Tuulenpuoleisilla saarilla.
Water to Wine

Water to Wine on vuonna 2004 kuvattu 45-minuuttinen komediallinen lyhytelokuva. Elokuvassa nähdään lukuisia oikeita henkilöitä kuten Nic Bahnsom, Chris Coulter, Adam Dowell, Nic Drago, Malcolm Ford ja Bobby George. Harrison Fordilla on elokuvassa pieni rooli Jethro-nimisenä bussinkuljettajana. Elokuvassa nuori poika matkustaa vuorelle lumilautailemaan oikeiden lumilautailijoiden kanssa vapauduttuaan vankilasta. Elokuvan on ohjannut Willie McMillon.
Aiheesta muualla

Water to Wine Internet Movie Databasessa (englanniksi)
Välijärvi (Kuusamo)

| Välijärvi |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Pohjanmaa
Kunnat:  Kuusamo
Koordinaatit:  65°54′29″N, 29°29′27″E
Vesistöalue ja valuma-alueen tietoja
Päävesistöalue:  Kemijoen vesistö (Viena) (74)
Järveen tulevat joet:  Virransalmi
Laskujoki:  Muosalmi
Järvinumero:  74.021.1.051
Mittaustietoja
Pinnankorkeus:  253 m 
Rantaviiva:  19,065 km 
Pinta-ala:  2,84 km² 
Tilavuus:  0,0118 km³ 
Keskisyvyys:  4,1 m 
Suurin syvyys:  11,1 m 
 fiVälijärvi 
Välijärvi on kirkasvetinen ylänköjärvi Kuusamon keskustan kaakkoispuolella Pohjois-Pohjanmaan koillisosassa. Sen pinta-ala on 2,8 neliökilometriä. Etäisyys Oulusta on 210 kilometriä itäkoilliseen. Kuusamojärven vedet virtaavat Välijärven kautta Muojärveen.
Maantiede

Välijärven ulottuvuus kaakosta luoteeseen on 3,8 kilometriä. Nuottiniemi ja Virranniemi erottavat järven eteläisimmän osan Törmäsenlahtea pääaltaasta. Luikonsaari puolestaan erottaa järven pohjoiskolkan Luikonperän pääaltaasta. Välijärvi on läheisesti yhteydessä sen pohjoispuolella sijaitsevaan Kylmäjärveen. Järviä yhdistää Honkasalmi ja erottaa niemimaat, jotka ovat mutkaisia ja haarautuvia (Honkaniemi, Kylmäniemi). Välijärven syvin piste, yksitoista metriä, sijaitsee järven luoteisosassa.
Välijärven länsiosassa sijaitsee noin viiden hehtaarin laajuinen Värtönsaari, jonka itäpuolella sijaitsee Luotonen ja Heikinsaari. Välijärven ranta-alueella on metsämaan ohella pieniä peltoja. Etelärannalla sijaitsee Törmäsenvaaran kylä ja itärannalla Muosalmen kylä. Järven länsi- ja pohjoisrantaa seurailee yhdystie 18859; eteläpuolitse kulkee yhdystie 18858, joka ylittää Virransalmen, joka yhdistää Välijärven Kuusamojärveen.
Välijärven vesitilavuus on 11 790 000 kuutiometriä. Noin 90 prosenttia tilavuudesta on enintään kuuden metrin syvyydessä.
Välijärvi (74.021.1.051) kuuluu Muojärven lähialueeseen (74.021), joka on kolmannen jakovaiheen vesistö Vienan Kemin päävesistössä (74). Toinen jakovaihe on Muojärven alue (74.02). Muojärven lähialueella on 48 vähintään hehtaarin laajuista vakavettä, joista Muojärvi on laajin. Toiseksi laajin on Välijärvi, jota seuraa Iso Jalmajärvi.
Välijärvessä on runsaasti muikkua ja siikaa.
Warning: Her Majesty’s Government Can Seriously Damage Your Health

| Warning: Her Majesty’s Government Can Seriously Damage Your Health Discharge |
| --- | --- | --- |

EP-levyn tiedot
 Äänitetty : 1983
 Julkaistu: 1983
 Formaatti: 12" vinyyli
 Tyylilaji: Trash Metal Hardcore
 Levy-yhtiö: Clay
Dischargen muut julkaisut
| Never Again 1981 | Warning: Her Majesty’s Government Can Seriously Damage Your Health 1983 | Beginning of the End 2006 |
Warning: Her Majesty’s Government Can Seriously Damage Your Health EP on hardcore punk -yhtye Dischargen viides EP julkaisu. Tällä julkaisulla yhtyeen tyyli muuttui hieman metallisempaan suuntaan.
Kappaleet

Warning
Where There Is a Will There Is a Way
In Defense of Our Future
Anger Burning
Kokoonpano

Cal – laulu
Pooch – kitara
Rainy – basso
Garry Maloney – rummut
Aiheesta muualla

Discogs
Vincent Lübeck

Öljymaalaus Lübeckista
Vincent Lübeck nuorempi (syyskuu? 1654, Paddingbüttel, Dorum, Land Wursten – 9. helmikuuta 1740, Hampuri) oli saksalainen säveltäjä, urkuri ja musiikinopettaja.
Musiikillisen koulutuksensa hän sai ainakin isältään Vincent Lübeck vanhemmalta, joka toimi urkurina Flensburgissa. Lübeckin samanniminen isä toimi urkurina Flensburgin Mariankirkossa, mutta kuoli poikansa syntymävuonna. Isän seuraajasta, Caspar Förckelrathsta (k. 1683), tuli nuoren Vincentin urkuopettaja ja myös isäpuoli.
Vuonna 1675 Vincent Lübeck nuorempi sai paikan urkurina Stadesta, jossa toimi vuoteen 1702 asti; hänen työvälineenään oli Arp Schnitgerin vuonna 1679 rakentamat urut. Lübeckin seuraavana työpaikkana oli kuolemaan asti Hampurin Nikolauksenkirkko, jossa hänellä oli sielläkin käytössään Schnitgerin rakentama soitin. Suureen maineeseensa nähden Lübeckiltä on tallella vain vähän sävellyksiä, ja niistäkin osaa pidetään hänen samannimisen poikansa tekeminä.
Teokset  (valikoima) > Urkuteokset

Preludi ja fuuga C-duuri, LübWV 10
Preludi ja fuuga c-molli, LübWV 6
Preludi ja fuuga d-molli, LübWV 11
Preludi ja fuuga E-duuri, LübWV 7
Preludi ja fuuga F-duuri, LübWV 8
Preludi ja fuuga G-duuri, LübWV 9
Preludi ja fuuga g-molli, LübWV 12
Ach wir armen Sünder, LübWV deest
Ich ruf zu dir, Herr Jesu Christ, LübWV 13
Nun lasst uns Gott, dem Herren, LübWV 15
Teokset  (valikoima) > Kosketinsoitinteokset

Clavier Uebung bestehend im Praeludio, Fuga, Allemande, Courante, Sarabande und Gigue als auch einer Zugabe von dem Gesang Lobt Gott ihr Christen allzugleich in einer Chaconne.... [Hamburg], anno 1728
Teokset  (valikoima) > Vokaaliteokset

Es ist ein großer Gewinn, wer gottselig ist altolle, tenorille, bassolle, neljälle ripienistille, kahdelle oboelle, fagotille (dulzianille), kahdelle viululle, kahdelle viola da gamballe ja continuolle, Walker L0112; sävelletty Tanskan kuningatar Ulrika Eleonoran hautajaisiin ja päivätty 10.–14. marraskuuta 1693
Gott, wie dein Name altolle, tenorille, bassolle, kolmelle viululle ja continuolle, Walker L0113
Hilff deinem Volck sopraanolle, altolle, tenorille, bassolle, fagotille (dulzianille), kahdelle viululle, kahdelle viola da gamballe ja continuolle, Walker L0114
Ich hab hier wenig guter Tag neljälle lauluäänelle, kahdelle oboelle, fagotille (dulzianille), kahdelle viululle, kahdelle viola da gamballe ja continuolle, Walker L0115; sävelletty Tanskan kuningatar Ulrika Eleonoran hautajaisiin ja päivätty 10.–14. marraskuuta 1693
Willkommen süsser Bräutigam kahdelle lauluäänelle, kahdelle viululle ja continuolle
Aiheesta muualla

Vincent Lübeck International Music Score Library Project (englanniksi)
Voimalaitos

Ydinvoimalaitos Cattenomissa, Ranskassa
Kaukolämpövoimala Zürichissä
Voimalaitoksella eli voimalalla tarkoitetaan yleensä teollisuusmittakaavan sähköntuotantolaitosta. Lämmitysvoimalaitoksella tarkoitetaan sähköä ja lämpöä yhteistuotantona tuottavaa laitosta. Lämpövoimalaitos tuottaa sähköä lämmön avulla. Pelkästään lämpöä tuottavaa laitosta kutsutaan lämpölaitokseksi.
Yleisessä voimalaitoskonstruktiossa, höyrykattilavoimalaitoksessa, paineistettua vettä höyrystetään höyrykattilassa ja yleensä se myös tulistetaan. Tulistettu höyry ohjataan turbiiniin, jossa höyryn entalpiaa eli lämpö-ja paine-energiaa muutetaan turbiinin pyörimisenergiaksi. Turbiini taasen pyörittää generaattoria, joka synnyttää sähkövirran. Ydinvoimalaitoksessa vesi höyrystetään ydinenergialla.
Kaasuturbiinivoimalaitoksessa kuumat ja korkeapaineiset savukaasut pyörittävät turbiinia.
Muita voimalaitosrakenteita ovat luonnon virtauksia hyödyntävät ratkaisut kuten vesi- ja tuulivoimalaitokset.
Turbiinittomia konstruktioita ovat aurinkokennot, polttokennot ja polttomoottorivoimalaitokset.
Voimalaitoksen tarkoitus on muuttaa jotain primäärienergiaa sähköenergiaksi, mikä on yksi sekundäärienergian muoto.
Voimalaitostyyppejä

Vesivoimalaitos ja pumppuvoimalaitos
Lauhdevoimalaitos
Vastapainevoimalaitos
Ydinvoimalaitos
Kaasuturbiinivoimalaitos
Kombivoimalaitos
Polttomoottorivoimalaitos
PFBC-voimalaitos
IGCC-voimalaitos
Tuulivoimalaitos
Aurinkovoimalaitos
Voimalaitoksen osia

Höyrykattila
Höyryturbiini
Generaattori
Lauhdutin
Jäähdytystorni
Aiheesta muualla

Kuvia tai muita tiedostoja aiheesta Voimalaitos Wikimedia Commonsissa
Voimalaitokset
| --- | --- |
Vesivoimalaitos:  Jokivoimalaitos |  Säännöstelyvoimalaitos |  Vuorovesivoimalaitos |  Aaltovoimalaitos |  Pumppuvoimalaitos 
Lämpövoimalaitos:  Lauhdevoimalaitos |  Ydinvoimalaitos
Vastapainevoimalaitos: 
Kaasuturbiinivoimalaitos:  Maakaasuvoimalaitos
Polttomoottorivoimalaitos:  Dieselmoottorivoimalaitos
Tuulivoimalaitos: 
Aurinkolämpövoimalaitos: 
Polttokennovoimalaitos:
William Harris

William Harris –nimisiä henkilöitä ovat:
William Harris, yhdysvaltalainen uimari ja olympiamitalisti
William Harris, yhdysvaltalainen tennispelaaja
William "Will" Harris, yhdysvaltalainen koripalloilija
Waterford-kristalli

Waterford-kristallikruunu
Waterford-kristalli on irlantilaista kristallia, jota on tehty Waterfordissa jo 1700-luvulta lähtien. Sieltä kristallin teko levisi muihin maihin, kuten Saksaan, Tšekkiin ja Sloveniaan. Kuuluisin Waterford-kristalli on Times Squaren pallo New Yorkissa, joka pudotetaan merkiksi vuoden vaihtumisesta.
Fiskars osti vuonna 2015 WWRD-yhtiöt, jonka tuotemerkkeihin kuului Waterford-kristalli. Muita kauppaan kuuluneita tuotemerkkejä olivat Wedgwood, Royal Doulton, Royal Albert ja Rogaška.
Aiheesta muualla

Kuvia tai muita tiedostoja aiheesta Waterford-kristalli Wikimedia Commonsissa
Virtsarakon syöpä

| Virtsarakon syöpä |
| --- | --- |

Luokitus
ICD-10:  C67
ICD-9:  188
MedlinePlus:  000486
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Virtsarakon syövän sijainti.
Virtsarakon syöpä eli virtsarakkosyöpä tai lyhyesti rakkosyöpä on syöpä, joka on lähtöisin virtsarakon limakalvosta. Virtsarakon syövän tavallisia ensioireita ovat verivirtsaisuus ja kipu virtsatessa. Syöpä voi levitä virtsarakon limakalvolta sen lihaskudokseen. Se voi myös muodostaa etäpesäkkeitä lähellä oleviin imusolmukkeisiin ja muihinkin elimiin, esimerkiksi maksaan, keuhkoihin tai luustoon. Virtsarakon syöpään sairastumisen riski kasvaa ihmisen iän myötä, kuten monien muidenkin syöpätyyppien kohdalla.
Kasvannaisessa on usein paljon verisuonia, ja siitä saattaa vuotaa paljon verta. Siksi virtsarakon syövän ensimmäisiä oireita voi olla veren ilmestyminen virtsaan. Verta ei kuitenkaan välttämättä tule virtsan mukana joka kerta.
Jos kasvain estää virtsan virtaamisen munuaisista virtsarakkoon, seurauksena voi olla myös munuaisten vaurioituminen. Tällöin tuntuu yleensä kipua munuaisten kohdalla. Jos kasvain tukkii virtsaputken, aiheutuu suuria virtsaamisvaikeuksia. Suomessa virtsarakon syöpään sairastuu vuosittain noin 1 300 ja kuolee noin 340 henkilöä. Suurin osa virtsarakon syövistä on pinnallisia ja rajoittuu limakalvoon.
Mikä aiheuttaa virtsarakon syövän?

Tupakointi lisää huomattavasti virtsarakon syövän riskiä;
sen ilmaantuvuus vähenisi 65 prosenttia, jos tupakointi
loppuisi.
Aiemmin riskiä on aiheuttanut työskentely väri-, kumi-, muovi- tai muun kemiallisen teollisuuden parissa. Nykyisin länsimaissa teollisuudessa kuitenkin käytetään tehokkaita suojavarusteita. Lisäksi pidetään tarkkaan huolta siitä, että syöpää aiheuttavien aineiden raja-arvot eivät
ylity. Nykyisin
em. aloilla työskentelevillä ei havaita enempää virtsarakkosyöpää kuin väestössä yleensä.
Virtsarakon syöpää esiintyy myös lapsilla, nuorilla ja nuorilla aikuisilla, joskin äärimmäisen harvinaisena. Nuorilla sen voivat aiheuttaa esimerkiksi lapsuuden leukemian hoidossa käytetyt kemoterapialääkkeet. Riski alkaa kasvaa vasta myöhäisellä aikuisiällä. Koko Suomessa kuoli vuosina 1986–2006 tautiin vain alun toistakymmentä alle 40-vuotiasta.
Virtsarakon syövän hoito

Virtsarakon syöpää hoidetaan useilla eri menetelmillä, joita käytetään joko yhdessä tai erikseen. Jos kyseessä on pinnallinen kasvain eli se ei ole edennyt virtsarakon limakalvolta rakon lihaskudokseen, kasvain höylätään ja poltetaan pois virtsaputken kautta tähystimen avulla tehtävällä operaatiolla. Operaatio tehdään joko selkäydinpuudutuksessa tai nukutuksessa. Operaation yhteydessä rakkoa voidaan huuhdella sytostaateilla, joilla pyritään tappamaan rakkoon mahdollisesti jäävät syöpäsolut. Jos pinnallinen kasvain uusii, höyläystä voidaan täydentää BCG-huuhteluilla, joissa rakkoon laitetaan katetrilla eläviä heikennettyjä tuberkuloosibakteereita esimerkiksi viikon välein kuuden viikon ajan tai kuukauden välein vuoden ajan. Tuloksena on voimakas immuunireaktio, joka merkittävästi vähentää uusimisriskiä.
Jos syöpä on levinnyt rakon lihaskudokseen tai on olemassa riski kasvaimen etenemisestä lihaskudokseen, hoitona voi olla myös radikaali leikkaus eli virtsarakon poistaminen kokonaan tai osittain sekä eturauhasen poistaminen. Tällöin virtsa poistuu joko pussiavanteen tai toistokatetroitavan avanteen kautta, tai virtsarakon tilalle rakennetaan suolesta korvaava rakko.
Riippuen syövän laadusta, kasvannaisen koosta ja siitä, onko sillä etäpesäkkeitä, myös sädehoito ja suonensisäinen sytostaattihoito voivat tulla ajankohtaiseksi.
Virtsarakon syövän uusimisriski on korkea, joten potilaan on käytävä jälkitarkastuksissa lopun elämänsä ajan. Tarkastuksissa tutkitaan virtsan irtosolut ja tehdään ns. kystoskopia eli tähystetään virtsarakko virtsaputken kautta kystoskoopilla.
Vuodesta 1997 alkaen käyttöön on tullut useita syövän immuunihoitoja, joissa valjastetaan potilaan oma keho taistelemaan syöpää vastaan. Näitä hoitoja käytetään nykyisin myös virtsarakon syövässä joissakin tapauksissa.
Oireet

Verta virtsassa
Virtsaamisvaikeuksia
Kipuja alavatsassa tai munuaisissa
Painon aleneminen
Väsymys
Mahdollisia oireita muissa elimissä